যামহারির

যামহারির () শব্দটি তায় গোত্রের উপভাষায় এর অর্থ “চাঁদ” এবং হেজাজ অঞ্চলের উপভাষায় এর অর্থ “চরম শীত”। হেজাজ অঞ্চলে এখনো কেউ যদি বলে, “যামহার” বা “ইযমহার”, তবে তা বোঝায়—শীত অত্যন্ত তীব্র হয়েছে। ইসলামি কিছু উৎস অনুযায়ী, যামহারির জাহান্নামের এক অংশ, যা অতিশয় শীতল এবং যেখানে শাস্তি আগুনের উত্তাপে নয়, বরং হাড় কাঁপানো ঠান্ডার মাধ্যমে দেওয়া হয়।

মুফাসসিরগণ কুরআনের আয়াত, হাদিস এবং বিভিন্ন বর্ণনার ভিত্তিতে মত প্রকাশ করেন যে, জাহান্নামের শাস্তি একমাত্র আগুনে পোড়ানোতে সীমাবদ্ধ নয়; বরং সেখানে বিভিন্ন রকমের, বিভিন্ন স্তরের ও ভিন্ন ভিন্ন প্রকৃতির শাস্তি রয়েছে। তন্মধ্যে রয়েছে চরম উত্তাপের পাশাপাশি ভয়াবহ ঠান্ডাও। যামহারির হলো প্রচণ্ড ঠাণ্ডা, যার সাথে থাকে প্রবল তুষারঝড়, বরফ, তুষারপাত এবং ঠাণ্ডা কুয়াশা।

কুরআন ও তাফসির
এই শব্দটি কুরআনে একবারই উল্লেখিত হয়েছে:

কিছু মুফাসসিরগণ এই ধারণাকে সমর্থন করেন যে, এই শব্দটি জাহান্নাম বা কবরের (বারযাখ) একটি জায়গাকে নির্দেশ করে।

সহীহ বুখারী ও মুসলিমের হাদিস অনুসারে, আল্লাহ জাহান্নামকে বছরে দুটি শ্বাস ফেলার অনুমতি দেন: একটি গ্রীষ্মকালে এবং একটি শীতকালে, যা পৃথিবীতে জাহান্নামের প্রচণ্ড তাপমাত্রা ছড়িয়ে দেয়।

ইবনে আবিদ্দুনিয়া এর বর্ণনা অনুযায়ী, পাপীরা যখন জাহান্নামের প্রহরীদের কাছে আগুন থেকে মুক্তির জন্য আহ্বান জানায়, তখন তারা পালিয়ে যামহারির নামক স্থানে আশ্রয় নেয়। কিন্তু সেই স্থান এতটাই তীব্র শীতল যে তারা সেখানে টিকতে না পেরে আবার আগুনে ফিরে যাওয়ার জন্য আহ্বান জানায়। আরও বর্ণিত আছে যে, যামহারির এমন এক গহ্বর যেখানে শাস্তিপ্রাপ্তদের হাড়গোড় ছিন্নভিন্ন হয়ে যায়।

তথ্যসূত্র

বহিঃসংযোগ
 “যামহারির”: জাহান্নামের হিমশীতল অংশ ও শীতের সময় পাঠযোগ্য দুয়া

বিষয়শ্রেণী:জাহান্নাম
বিষয়শ্রেণী:ইসলামি পরিভাষা
বিষয়শ্রেণী:ইসলামি বিশ্বাস ও মতবাদ
বিষয়শ্রেণী:পরলৌকিক স্থান
বিষয়শ্রেণী:পরকাল
বিষয়শ্রেণী:পাতাল